Kameroen - Geopende Deure
47. Verenigde Arabiese Emirate
Christelike bevolking 60.9% Christene in die land
2020 Ranglysposisie 48
Kameroen is hierdie jaar vir die eerste keer op die Wêreldwaarnemingslys. Die Islamitiese groep, Boko Haram, het die afgelope jare veld gewen in die land en ’n reeks aanvalle in noordelike Kameroen uitgevoer.
Radikalisering is nou ’n realiteit in die oorheersende Moslem-gebiede van die land. Kerkaktiwiteite word verhinder of onderbreek in gebiede waar Boko Haram aktief is. Kerke is as gevolg van die ontworteling van mense nie in staat om normaal te funksioneer nie. In ander gebiede het die regering se sekuriteitsaksies swaar beperkings op kerkaktiwiteite geplaas.
Dis baie moeilik vir Moslems wat tot Christenskap wil bekeer. Om hul Christelike geloof selfs met hul familielede te deel, plaas hulle in groot gevaar. Daar is gevalle van Christen-kinders wat deur nie-Christen-familielede geforseer is om Islamitiese klasse by te woon. Vroue wat tot Christenskap bekeer, kan gedwing word om met nie-Christene te trou en staar ook die gevaar in die gesig om deur Boko Haram ontvoer te word.
“Die mense verdra dit, maar dis nie maklik nie. Die aanvallers het baie eiendomme beroof. Hulle het selfs vroeg in die oggend teruggekeer om skote af te vuur. En voordat hulle onttrek het, het hulle in ’n plaaslike taal en Hausa gedreig om terug te kom.”
– ’n Kerkleier in noordelike Kameroen
In Mei 2019 het verdagte Boko Haram-militante die dorpie Gossi in die noordelike streek van Kameroen aangeval. Genadiglik is niemand doodgemaak nie, maar die aanvallers het baie skade aangerig aan die eiendomme van die reeds mismoedige Christen-meerderheid.
“Met so ’n situasie voel baie harte moedeloos. Bid asseblief vir ons! Ons het jul gebede nodig, want dit sal ons versterk.”
BID VIR KAMEROEN
Bid vir wysheid en leiding vir kerkleiers wat hul kuddes in hierdie moeilike tye lei.
Bid vir die beskerming van Christene in die noordelike deel van die land.
Bid dat die Here diegene sal versterk en bemoedig wat deur Boko Haram se teenwoordigheid in die land geaffekteer is.
Geopende Deure is al vir baie jare in Kameroen werksaam. Ons ondersteun die Kerk in Kameroen met voorbereiding op vervolging, dissipelskapopleiding, ekonomiese bemagtiging, die versterking van nuwe gelowiges en die ontwikkeling van leierskap en eensgesindheid in die Kerk.